Ponço

Ponço və ya Panço (, Arakan dili, Keçua və ya Mapuçe dillərindən götürülmüşdür) — ortasında baş üçün deşiyi olan böyük düzbucaqlı və ya kvadrat parça formasında olan Latın Amerikasının ənənəvi üst geyimidir.

 Tarixi 

thumb |1973-cü ildə ponço geyinmiş modellər. Ostankino televiziya mərkəzi, Moskva

Ehtimal olunur ki, ponço birinci dəfə İspan hakimiyyəti dövründən əvvəl Amerika yerlilərindən olan Mapuçe tayfasında (Çili, Pataqoniya) meydana çıxmışdır, lakin digər mənbələrə əsasən, İnk imperiyasında bu geyim geniş olaraq istifadə edilmişdir. And dağlarında yaşayan xalqların bu tipik geyimi ərazidən əraziyə görə rəng və bəzək baxımından bir-birindən fərqlənirdi.

Moda dizaynerləri bu ənənəvi geyim atributunu 1960-cı illərdə Cənubi Amerikadan götürmüşdürlər. Pançonun müasir versiyası orijinal versiyasına çox az oxşayır. Bəlkə də hər iki geyim versiyası arasında olan yeganə oxşarlıq baş üçün nəzərdə tutulmuş deşik və bir də qolların olmamasıdır.

 Panço növləri 

Ən sadə formada ponço, əsasən baş üçün mərkəzdə deşiyi olan böyük bir qumaş parçasıdır və bundan əlavə başlıq kimi xidmət edən əlavə bir qumaş parçasına da malikdir. Suya davamlı olan ponçolar, adətən, bədənə geyinildikdə ətrafları örtən örtük elementləri və qollar üçün xüsusi olaraq nəzərdə tutulmuş hissələrlə təchiz edilirlər; onların bir çoxunun külək və yağışdan mühafizə olunmaq üçün nəzərdə tutulmuş xüsusi başlıqları (kapşüyonka) olur.

Hal-hazırda moda məhsulları kimi alternativ ponço modelləri hazırlanır. Bu yeni modellər köhnə modellərlə eyni formaya malik olsalar da, lakin köhnə modellərdən fərqli olaraq onlar müxtəlif materiallardan hazırlanırlar. Bu yeni modellər külək və yağışdan mühafizə olunmaq əvəzinə, dəbli görünmək və eyni zamanda da bədənin nəfəs ala bilməsi üçün bədəndə rahat qalmaq, həmçinin bədəni lazım olan istiliklə təmin etmək üçün nəzərdə tutulmuşdurlar. Onlar əsasən xəz və ya iplikdən, trikotaj və ya toxunma üsulu ilə hazırlanırlar. Xüsusi günlər üçün bayram naxışlı və ya çiçəkli pançolardan istifadə edilə bilər.

 Qalereya 

 İstinadlar 

 Ədəbiyyat 

 Андреева Р. П. Пончо // Энциклопедия моды. — СПб.: Литера, 1997. — С. 296. — ISBN 5-86617-030-2.
 Буровик К. А. Пончо // Популярная энциклопедия вещей. Исторический магазин. — М.: Дрофа-Плюс, 2004. — С. 39. — 192 с. — 5000 экз. — ISBN 5-9555-0279-3.
 Вилкова С. А., Голубенко О. А., Еремеева Н. В., Славнова Т. П., Таловикова Л. В. Пончо // Товароведение и экспертиза непродовольственных товаров: Словарь-справочник / Под общ. ред. д. т. н., проф. С. А. Вилковой. — 4-е изд. — М.: Издательско-торговая корпорация «Дашков и К°», 2018. — С. 112. — 264 с. — 500 экз. — ISBN 978-5-394-02955-4.
 Зеленкевич Л. В. Пончо // Повесть про пончо. — Новогрудок: Янушкевич, 2007. — С. 8. — ISBN 978-0-7334-2609-4

 Xarici keçidlər 

 Toxunma ponçolar

Kateqoriya:Latın Amerikası
Kateqoriya:Latın Amerikası mədəniyyəti